Книги Психология - Обичай себе си така, сякаш животът ти зависи от това\nПродуктът (Обичай себе си така, сякаш животът ти зависи от това) е добавен в кошницата.\nПромоцията важи от 27.06.2021 до 31.08.2021\nПрактиките на Камал Равикант сътворяват магия в живота ни. А ние – независимо кои сме и какво се случва с нас, трябва да направим единствения верен избор – избор в полза на самите нас – да обичаме себе си. И да разберем простата истина – само чувството за собствената ни стойност ни прави истински щастливи.\nВ настоящото издание Равикант я допълва с точни указания и очертава 4 основни практики, които съчетават физически, умствени и духовни упражнения:\nИ предлага конкретни стъпки за лесното усвояване на всяка една от практиките и за създаване на ритуали и нови ментални цикли, които изместват старите вредни убеждения.\nСъздадох практиката „Обичай себе си“ в опит да се спася. Имах късмет, че проработи. Това, което не очаквах, бе моето прераждане. Начинът, по който тя промени живота ми.\nЗатова реших да я споделя с вас. Започнете и вие – заради себе си. Заради самото преживяване. Направете го заради хората, които обичате. Направете го, в каквото и да вярвате. Използвайте това ръководство, за да обикнете себе си истински и дълбоко – със същата сила, с която бихте се борили за живота си, ако висите от скала и се държите само с върха на пръстите си. Вие сте човешки същества и любовта ви е заложена. А когато обичате себе си, животът също ви обича.\nАвтор: Лусил Пру\n„В тази книга Лусил Пру се съсредоточава върху най-ранните отношения. От пространния си опит като родител, работник в общността и арттерапевт тя...\nПрактиките на Камал Равикант сътворяват магия в живота ни. А ние – независимо кои сме и какво се случва с нас, трябва да направим единствения ве...\nПсихология на тълпите - Пълно издание\nИзследването обхваща тълпата като явление – нейните свойства, основните видове тълпи и причинно-следствените връзки, характерни за този специфич...\nАвтор: Дан ДеФиджо\nЖанр: Психология , Здраве, Спорт, Красота, Свободно време\nЗависими ли сте от захарта? Почти всички консумират повече от дневната препоръчвана доза захар, но те може да не го разбират. Ако вие сте един от мили...\n100 неща, които успешните лидери правят - Кратки уроци по лидерство\nЛидерството има най-различни измерения. Изкуството да вдъхновявате и организирате децата си не е много по-различно от това да ръководите компания, чии...\n„Смелостта за истината“ е последният курс лекции, които Фуко чете в Колеж дьо Франс от февруари до март 1984 г. Умира няколко месеца по-къ...\nВ хармония с душата\nАвтор: Д-р Петър Найденов, Вяра Еленкова\nВ началото на 20 век английският лекар Едуард Бач осъзнава, че повечето болести се дължат на умствени и емоционални проблеми, и открива прост и достъп...\nГотови ли сте да заобичате себе си? „Не бъди овца“ е ключът към вашия нов, удовлетворяващ живот. Започнете да го живеете по своите правила...\nОпознай себе си “Мъдрост за победители” – уникален сборник от малки текстове, които могат да ви помогнат в труден момент.\nАвтор: Педрам Шоджай, Ник Полизи\nВ „Край на умората“ Педрам Шоджай и Ник Полизи разкриват кои са истинските виновници за вашата умора и как да се справите с тях. Отделено...\nМнозина италианци са овладели това изкуство и за тях то се е превърнало в начин на живот. Те го наричат Dolce Far Niente – „слад...\nВсички се стремим да поддържаме телата си здрави и в добра форма, но правим ли същото и за мозъка? Притесняваме се, че все по-често забравяме или че р...\nАвтор: Игор Ризов\nТози практически наръчник ще ви помогне: да усвоите най-важните умения при преговори – как да отстоявате интересите си и да управлявате св...\nА любовта е навсякъде около нас. Тя е и в целувката на майката, и в погледа на влюбения, и в усмивката, и в подадената ръка, и в прошката, и в сълзите...\nОбразованието на бъдещето на Салман Кан Салман Кан смята, че настоящата образователна система ограничава умовете и потиска креативността на ученици...\nЕкстремна отговорност - лидерство и надмощие\nАвтор: Джоко Уилинк, Лийф Бабин\nАбсолютният пътеводител по лидерство: двама елитни морски тюлени, водили знакови специални операции в Иракската война, споделят жизненоважни принципи...\nЖанр: Психология , Реклама, Бизнес, Икономика\nКак срамежливите и стеснителни хора могат да надминат всеки друг в продажбите! “Тази книга ще „промени играта“ за всеки интроверт...\nДа говориш с „полудели“\nНека да си го признаем: всички познаваме хора, които са просто нерационални. Без значение колко трудно се опитвате да говорите разумно с тях, никога н...\nАвтор: Стефано ди Бенедето\nСтефано ди Бенедето дава практически съвети как да се отнасяме подобаващо с хората, така че те да ни обичат искрено, как да убеждаваме събеседник...


Пресяваме брашното, оформяме кладенче и слагаме в него сухата мая, захарта, ванилията, нарязаното на парченца краве масло, яйцето и солта. Омесваме гладко тесто, оформяме го на топка, увиваме го във ф...\n1. Разбиват се яйцата и захарта, докато побелеят. Постепенно се прибавя пресятото брашно, смесено с бакпулвера, на части, като се редуват с водата и олиото, а накрая се добавя ванилията. 2. Отделя се...\nЕфектен сладкиш с шоколад и белтъци\nОтделете двата белтъка от яйцата и ги сложете в хладилника. Разбийте останалите жълтъци и яйца със захарта на гладък крем. Добавете сметаната, олиото, остърганата шушулка ванилия, пресятото брашно с б...\nЯйцата трябва да са на стайна температура. Разделяте яйцата - белтъци от жълтъци. След това разбивате белтъците с миксер, жълтъците разбивате с вилица. Разтапяте шоколада на водна баня и след това охл...\nЗагравяме фурната на 180 градуса. Формата за мъфини се намаслява или слагаме хартиени формички във отворите. Пресяваме брашното със содата и бакпулвера, след което разбъркваме в купа заедно с какато,...\nИзцедете киселото мляко и го разбийте добре със захарта. Постепенно добавете останалите продукти - размитото в 1-2 с.л. вода нес-кафе, орехите, маслото и разбийте много добре. Разпределете крема в ча...\nРазбийте маслото с пудрата захар. При непрестанно разбъркване прибавете едно по едно яйцата, настъргания шоколад /предварително разтопен на водна баня/, бадемите и брашното. Излейте сместа в намазнен...\nПресятото брашно се смесва със захарта и маята, добавя се топлото мляко, яйцето, омекналото масло и солта. Всичко се смесва добре и се замесва тесто. Оставя се на топло 1 час. Приготвя се крем, като...\nМаслото, захарта се разтопяват на слаб огън, като се бърка до стопяване на захарта. Добавя се шоколадът на парчета и след разтапянето му се отстранява от огъня. След, като се охлади малко сместа се до...\nПресейте брашното с бакпилвера и канелата. Оформете в средата кладенче. Разбийте яйцата със захарта и бавно на малка струйка сипете вътре олиото и разбития с малко вода мед. Бъркайте, докато получите...\nМаслото и захарта се разбиват на пяна, добавят се яйцата и брашното с бакпулвера. Всичко се разбърква добре и се добавя натрошеният на малки парченца шоколад. С помощта на чаени лъжички се оформят би...\nОставете маслото да омекне напълно и го разбийте на пухкав крем заедно със захарта. Добавете при непрекъснато разбиване един по един жълтъците. След тях добавяйте лъжица по лъжица брашното. Следват на...\nКрушите се обелват, разрязват се на две по дължина, отстранява се сърцевината и плодовете се варят в смес от захарта, водата, ванилията и шафрана. След като са се варили на бавен огън 1 час, се остав...


Интервю на Валентин ГЕОРГИЕВ - Г-н Сарийски, на какво се дължи високата инфлация у нас и колко ще е тя за 2021 г.? Докога ще продължи поскъпването? - През изтеклия месец бе отчетено почти 8-процентно увеличение на потребителските цени, което е най-високият темп за последните 13 години. Подобни а...\nДа пребиеш лекар\nВалентин ГЕОРГИЕВ Случаите на агресия срещу медици никога не са преставали, но в последно време зачестиха, а един от тях - този в Ново село, Русенско, предизвика доста въпроси и полемика в социалните мрежи. И не защото нападателят е известен на мнозина - Венци Ангелов - Чикагото. На последните из...\nВалентин ГЕОРГИЕВ Ако има тема в обществото ни, по която да е налице всеобщ политически консенсус, това определено е позицията на страната ни, свързана с евроинтеграцията на Северна Македония. Потвърди го и последният КСНС при президента, въпреки рекордните 6 часа, които продължи заседанието, и ф...\nВалентин Георгиев НАТО е готова за въоръжен конфликт при неуспех на преговорите с Русия, твърди шефът на организацията Столтенберг. Те са насрочени за сряда, веднага след двустранните преговори Вашингтон-Москва. Звучи почти като зловеща оферта. В такъв напрегнат момент е редно да запитаме ...\nКогато "всеки сам си преценя"\nКогато всеки сам си преценя - тази неволно изтървана фраза от бившия служебен министър на здравеопазването Стойчо Кацаров като че ли с право бе записана като българската реплика на годината. Изречена по конкретен повод, свързан с ниската ваксинация у нас и високата смъртност, тя предизвика немалко р...\n"Задава се нова буря от заразени в Европа, Омикрон ще тласне здравните системи към ръба." "След трета доза ще се наложи и четвърта, докато ние преработим ваксината, за да е по-ефикасна срещу този вариант." Първото предупреждение е на СЗО, второто - на шефа на "Пфайзер" проф. Угур Шахин. Изреч...


Властта :: БСП с жалба до Конституционния съд :: Monitor.bg\nВходирахме жалба до Конституционния съд, с която искаме Съдът да обяви противоконституционност на решение на 44-тото народно събрание за приемане на правила за участие на народни представители, поставени под задължителна изолация или карантина в следствие на COVID-19. Това обявиха от БСП.\nТе се позоваха на Конституцията и на парламентарната практика и посочиха, че решенията и започването на заседанието се осигуряват от повече от половината присъстващи в зала народни представители. Това гарантира, че решенията на НС са легитимни, легални и произтичат от волята на народа, заявиха социалистите и коментираха, че този акт свежда ролята на депутатите до пълна формалност.\n„Практиката показва, че участващите в заседанието от видео стена не вземат участие в дебатите и разискванията, а единствено осигуряват нужния кворум”, казаха още от БСП.\nАко Конституционният съд уважи тяхното искане, това ще постави под съмнение всички гласувания на Народното събрание до момента.


Училищен конкурс "Моята бизнес идея" при подбор на участници в Проект "Икономика в движение"/ Economics on the go - ПГИУ „Елиас Канети“ Русе\nНачало » Новини » Училищен конкурс „Моята бизнес идея“ при подбор на участници в Проект „Икономика в движение“/ Economics on the go\nУчилищен конкурс „Моята бизнес идея“ при подбор на участници в Проект „Икономика в движение“/ Economics on the go\nЧетиридесет и две бизнес идеи участваха в училищния конкурс „Моята бизнес идея“ за подбор на участници по Еразъм + проект на училището KA102-078374 „ИКОНОМИКА В ДВИЖЕНИЕ” по програма „Еразъм +“.\nКонкурсът се проведе в три поредни дни (от 04 до 06 декември 2020 г.) в образователна платформа Майкрософт Тиймс и включваше два етапа: писмено представяне на бизнес идея и устно представяне с компютърна презентация. Участваха ученици от XI и XII клас, които са не само отлични ученици, а и с много изяви в извънкласни и извънучилищни дейности. Бизнес идеите отговаряха на критериите за иновативност, приложимост, съдържателност и стил на разработката, техническо и естетическо оформление, икономическа обоснованост и рентабилност на предложения бизнес.\nУчастниците показаха своите комплексни знания по професионална подготовка и компютърни технологии. Аргументирано и професионално защитиха своите бизнес идеи, в които проличаха знанията им по право, маркетинг, счетоводство, бизнес комуникации и финанси. Уверено и атрактивно представиха своите презентации с отличен стил и език на изразяване, предприемачески и технически умения.\nНа първо място комисията в състав: г-жа Анета Ангелова – главен учител и г-жа Десислава Игнатова – учител по професионална подготовка, класира Дарина Николова от XII „д“ клас с бизнес идея за мобилно приложение за ползване на обществен транспорт. Много атрактивно се представи Ванеса Илиева от XI „в“ клас със собственоръчно направен макет и рекламни материали за нейния бизнес „Геотермално отопление“. Много идеи бяха свързани с опазването на околната среда, здравеопазването, образованието и технологиите. Много интересни идеи представиха: Мариан Биринджиев – XII „д“, Светослав Костадинов – XI „г“ и Моника Стоянова за рециклируеми обувки, дрехи и мебели, Ален Мохаремов – XII „б“ – компания за анализ на финансово състояние и консултации, Виктория Стоянова – XI „г“ – школа за обучение по икономика, Невена Стефанова – XII“в“ – технологична компания, Фарес Алфарес – XII“д“ – система за пречистване на вода, Магдалена Пенева – XI „г“ – център за зоотерапия, Алина Любенова – XI „в“, за пшенична слама – екологична алтернатива за пластмасата. Бяха представени още много иновативни идеи за мобилни приложения, сайтове, електронни учебници, здравословни ресторанти, биогориво от кафе, фитнес центрове, къщи за гости, хотели и други.\nКонкурсът постигна своите цели за засилване на мотивацията на учениците от гимназията за пълноценно усвояване на учебното съдържание, базирано на междупредметните връзки в посока предприемачество. Предоставена беше възможност на учениците за творческа изява на придобити знания, умения и компетентности в областта на предприемачеството и насърчаване на развитието на предприемаческа култура и предприемаческо мислене и поведение.\nУченикът Димитър Павлов – XII „д“ представи своята бизнес идея „Пластфалт“ , с която участва в състезанието, организирано от Министерството на образованието и науката „Най-добра бизнес идея“. Той е класиран сред първите 20 от страната и ще представи нашата гимназия в националния кръг на състезанието през април 2021 г. в Петрич, област Благоевград.\nПо отношение на подбора по английски език учениците се представиха много добре. Изложиха идеите си ясно, с добре подбрани думи и изрази, с добро и гладко произношение и най-важното – с огромно старание и ентусиазъм. Г-жа Евелина Копчева и г-н Драгомир Митев – учители по английски език, споделиха, че са впечатлени от оригиналността на идеите, от предварителната езикова подготовка и усърдието, с което предложенията бяха представени.\nГладкото владеене на английски език е важно, защото работният език на проекта е английски език. Участниците ще осъществят стажа си в австрийско предприятие на английски език в рамките на 3 седмици. Освен това, учениците, изучаващи немски език в училище, ще имат възможност да упражнят наученото в реална немскоезична среда.\nИдеите са важни, осъществяването им в реалния ни живот е още по-важно и общуването по темата на български език и на чужди езици е неизменна част от този процес.\nИзготвил: Анета Ангелова – главен учител и координатор на проекта\nМерки за ограничаване на разпространение\nCovid-19 – съвети и препоръки\nПРОЧЕТЕТЕ СЪВЕТИ КАК ДА СЕ ПРЕДПАЗИТЕ ТУК\nprevious post: Интересен проект на VIII „в“ клас\nnext post: Училищен конкурс „Моята бизнес идея“


Безжични слушалки Meliconi Speak ACTIVE, черен - 40090 / 497426 40090 / 497426 - на топ цена — Ardes.bg\nБезжични слушалки Meliconi Speak ACTIVE, черен\n> Безжични слушалки Meliconi Speak ACTIVE, черен\nБезжични слушалки Meliconi Speak ACTIVE, черен - 40090 / 497426\nПроизводител: Meliconi; Код на продукта: 40090 / 497426\nПубликуваните цени и наличностите по магазини се обновяват няколко пъти на ден. Възможно е да има разлика между цените в магазините и сайта. Възможно е несъответствие с цените в магазините. Всички посочени цени са за покупки онлайн. Въпреки усилията ни да предоставим пълна и точна информация за Meliconi Speak ACTIVE, черен, е възможно да сме допуснали грешка. Изображенията на продукта са примерни и може да имат разлики с действителния продукт. Ако забележите такава, моля ПИШЕТЕ НИ на адрес officear@ardes.bg.


5 начина да освежите банята си този сезон\nПитате се защо да го направите? Ами, защото малко цвят и настроение не биха убили никого.\nНали знаете как с началото на пролетния сезон винаги обновяваме гардероба си? Чудесно. Понякога обръщаме и внимание на спалнята? Още по-прекрасно. Защо обаче забравяме банята, след като там прекарваме известно количество време след най-натоварените си дни?\nВероятно нямате отговор, но ние обаче идваме с такъв. Директно от дебрите на любимия ни Pinterest, където винаги има милион идеи за освежаване на дома. Или в този случай, на банята. Ето как!\nЦВЕТНИ ЗАВЕСИ С различен принт, много цветове или геометричен принт. Веднага освежават цялостната атмосфера, без да полагате каквито и да било усилия. Е, разходката до магазина влиза в графа "фитнес".\nДЕКОРАТИВНО ОСВЕТЛЕНИЕ Не, не е само за двора или балкона. Изглежда също толкова добре пред огледалото, а настроението е повече от гарантирано. Съгласни?\nФЛОРАЛНИ ТАПЕТИ Класика в жанра, ако питате нас, но най-сигурният начин пролетта да дойде с бърза скорост. Поканете фламингото, палмите и хибискусите в дома си още сега.\nЦВЕТЯ И ПАК ЦВЕТЯ Истински или изкуствени, те със сигурност ще придадат особено усещане на атмосферата. Под "особено", имаме предвид истински приятно. Лалетата винаги изглеждат добре!\nПАСТЕЛНИ НЮАНСИ През новия сезон пастелните нюанси ще доминират не само модния гардероб, но и интериорния дизайн. Заложете на любимата си гама в обзавеждането на банята. Ароматната свещ е хубаво начало.\nНа гости на Синди Крауфорд в Малибу (ГАЛЕРИЯ)\nМексиканската екзотична вила на Кайли Дженър (ГАЛЕРИЯ)


Световно известният спектакъл Tango Seduccion за първи път в България - Развлечение - Дневник\nСветовно известният спектакъл Tango Seduccion за първи път в България\n13:42, 17 мар 09 , 3136\n© Dingo Music\nПрез април българските зрители ще могат да се насладят на танцовия спектакъл "Tango Seduccion" (Танго Седусион), съобщиха организаторите на събитието.\nСпектакълът е създаден от световно известния танцьор и хореограф Густаво Русо. Танцовото шоу бъде представено в България от двадесет от най-добрите аржентински артисти, танцьори, музиканти и певци.\nШоуто е разделено на три части, като всяка от тях представя различен период от историята на аржентинското танго, както и различното възприемане на културата на танца.\nПървата част, "Комичната сцена", разказва историята на тангото в момента на неговото раждане. Веднага след нея сцената "Класическо танго" има за цел да представи различни художествени аспекти на традиционното танго. Тази част е посветена на хората, популяризирали танго културата - композитори, танцьори и певци. Третата и последна част е "Танго прелъстяване". Тя разказва за мистериозната сила на съблазняване чрез страстния танц.\nВсяка история има за цел да покаже сложната психология на тангото с всички чувства, преплетени в него - самота, копнежи, страст, ревност, отмъщение, прелъстяване, блянове, щастие и любов.\nХореографията на шоуто обединява три вида танци - традиционно танго, модерен и класически балет. Целият спектакъл е представен на фона на музиката на композитора Астор Пиацола.\nСпектаклите в България ще бъдат шест на брой и ще се състоят от 2 до 8 април. Градовете, на чиито сцени ще се развихрят аржентински страсти, са Варна, Бургас, Русе, Велико Търново и София, като в столицата ще има две представления.\nПочитателите на аржентинското танго могат да закупят билети за шоуто на касите на ДКС Варна, ДКС В. Търново, Опера Бургас, Доходно Здание Русе и НДК, както и в мрежите на Eventim.bg и Ticketstream.bg, супермаркети "Пикадили" и Office 1 Superstore.\nГуставо Русо е световно известен режисьор, хореограф и главен танцьор.\nРоден е в Буенос Айрес, Аржентина през 1970 г. Едва на 18 години той вече е един от най-обещаващите таланти в света на аржентинското танго.\nГуставо започва професионалната си кариера през 1990 г. Той танцува в спектакли като Taconeando", "La Ventana", "La Veda", "Che Bandoneon", "Senor Tango" and "The Argentine Tango show". През 1991 г. Густаво Русо участва като солист в телевизионната програма "Стойността на тангото". По-късно същата година той пътува из САЩ и Мексико заедно с Мариано Морес, а след това се появява в шоуто "Viva Tango", което печели награда за най-добро танго шоу - "Estelares del Mar".\nПрез 1992 Густаво е поканен да участва в световно известното шоу "Tango Pasion", с което танцува по целия свят, включително и на Бродуей с роля на първи танцьор и звезда на програмата.\nТри години по-късно, през 1995 г, Русо има участие в официалния телевизионен канал на Буенос Айрес за танго – Solo Tango. През същата година той създава своя собствена формация"Tango Seduccion", която режисира. Той отговаря и за хореографията на състава.\nВ София започва фестивалът "Дни на тангото 2009"\n11:38, 08 апр 09 Неутрално\nСъбитието беше страхотно от гл.точка на изпълнителите. Залата обаче съсипва огромна част от магията на изкуството, просто тая зала става само за конгреси на БКП.


Бургаската Арена със 7 000 седящи места, готова до края на годината - Chernomorie-bg.com - новини от Черноморието\nЧерноморие-бг 20.05.2019г. 16:31ч., обновена на 20.05.2019г. 16:42ч. 544\nЗалата трябва да е готова до края на годината. Снимка Архив\nМногофункционалната зала "Арена Бургас" ще разполага със 7000 седящи места, а по време на концерти ще събира 15 000 зрители. Към нея има паркинг, дев зали, писта за лека атлетика. "Ще дам всичко от себе си, за да е готова до края на годината", това обеща Николай Николов - представител на консорциума, който изгражда залата - ДЗЗД "Дворана" на премиера Бойко Борисов. Той инспектира строителните дейности заедно с вицепремиера Томислав Дончев, министъра на финансите Владислав Горанов и кмета на Бургас Димитър Николов.\n"Половината купол е готов. Конструкцията е много сложна. Поръчали сме седалките. Но трудно се поместваме в бюджета", призна Николов. "Вие поискахте 15 млн. лева", репликира го министърът на финансите Горанов. "Поискахме това, което можехме. Обществената поръчка е играна при управлението на Тройната коалиция. Имаше една година мъртъв период", заяви Николай Николов.\n"Вече имаме заявки за първенства. Едно от изискванията е да има межународно летище и хотели в района. Около Бургас има 450 хотела", каза по време на инспекцията на строежа кметът на Бургас Димитър Николов.\nТагове Арена Бургас спортна зала зала Арена Бургас Бойко Борисов инспекция на Арена Бургас хотели летище


Замъкът Монтезума — Rezervaciq.com\nЗамъкът Монтезума е сред значимите исторически места, които и днес могат да бъдат видяни на територията на САЩ. По своята същност Монтезума представлява комплекс от жилища издълбани в скалите, чиято древна история е на повече от 1000 години. Комплексът Монтезума се смята за едно от най – добре съхранените и впечатляващи скални жилища в Америка. Замъкът е издълбан във варовикови скали, намиращи се в северната част на централна Аризона.\nМотезума господства над района около река Бийв в долината Верде. Комплексът е бил жилищна сграда на индианците Синагуа, които живеели тук преди повече от 600 години. Смята се, че първите обитатели на това място са ацтеките, живели тук по време на управлението на император Монтезума, но е доказано, че замъкът е бил изоставен близо век преди да се роди императорът. През XIII век индианците Синагуа устройват жилищата си в скалните галерии на комплекса, но само един век след това ги изоставят по неизяснени причини. Предполагаемите причини за напускането на района са продължителната суша и липсата на препитание или честите конфликти с индианците Япаи, съществуващи и днес.\nРеално е неправилно да наричат замъкът с това име – Монтезума, предвид историческите факти, които показват че ацтеките са напуснали скалните килии преди да се роди императорът. Също така е некоректно да се нарича замък тази американска старина, като в действителност представлява праисторически скален жилищен комплекс. Той се състои от 20 жилища в скалите, разпределени на 5 етажа и с максимален капацитет от 50 души. Сред останките днес могат да се видят само жилищните килии и следите от по – големи помещения, които обаче не са се запазили.\nОбявеният за национален паметник Замък Монтезума се посещава от приблизително милион туристи годишно. В непосредствена близост до историческата забележителност, няма условия за къмпинг, но само на 30 мили от замъкът се намират множество мотели, хотели и места за настаняване. Към комплекса Монтезума има туристически център, където може да се посети интересен музей с артефакти.\nВсички материали и снимки са собственост на ДРС - Травел ЕООД, потребителите от които са въведени или техните автори. Замъкът Монтезума е едно от нещата които привличат туристи в Аризона. Виж Замъкът Монтезума и коментирай, ако си бил там или имаш въпроси!


Управлявайте активните приложения в Android, обработвайте и използвайте RAM на мобилни телефони\nОсновен / звуков / Свободен PC аудио миксер: 8 програми за слушане на смесена музика\nСмесването на аудио файлове на компютъра ви стана не само лесно, благодарение на все по-удобни за вас програми, но и безплатно.\nПо-долу виждаме най -добрите безплатни програми за PC, за да смесим песни и песни като диджеи, с възможността да променят характеристиките на звука и да добавят различни ефекти.\nНапример можете да промените скоростта на възпроизвеждане, баланса, основното ниво на звука, терена и много други, като създавате аудио плейлисти с музика или смесени файлове.\nСледните са безплатни програми без ограничения, които имат по-добра функция, отколкото да бъдат лесни за употреба, не винаги красиви, но без объркващи менюта и без особено сложни функции, предназначени единствено за смесване на mp3 или други аудио файлове и запазена музика на компютъра .\n1) Mixxx е една от най-популярните безплатни програми за DJ, която ви позволява да добавяте песни, да ги възпроизвеждате заедно и да ги смесвате.\nТой включва всички инструменти, които трябва да смесите, да редактирате томовете поотделно за всяка песен и да добавяте аудио ефекти.\nБлагодарение на интерфейса на този много точен софтуер с напълно функционална DJ конзола, Mixxx определено е номер едно в тази категория програми.\n2) Mixere е прост софтуер за смесване на аудио за Windows, с отворен код, който ви позволява да възпроизвеждате 64 песни наведнъж на своя интерфейс.\nМожете да смесвате песните, като ги възпроизвеждате заедно и докато играете миксове, променяйте силата на звука, баса, скоростта и други параметри.\nТук не е възможно да смените смесения звук или да го експортирате в MP3, но е възможно да запазите ремиксирания плейлист, за да го слушате от самата програма.\nСофтуерът интерфейсът е много класически и основен, лесен за добавяне на MP3 песни за възпроизвеждане и смесване.\n3) MRT Mixer е професионално изглеждащ софтуер за смесване на аудио за PC.\nСлед като добавите песни, можете да възпроизвеждате и редактирате за всеки аудио файл обем, темпо, проба, фазар, ехо и други неща.\nКогато възпроизвеждате музика, можете да преместите лостовете, за да промените различните параметри, докато чуете перфектното сливане на музиката.\n4) Аудио смесител е софтуер с отворен код за създаване на микс чрез свързване на 2, 3 или дори 4 песни чрез импортиране на файлове от компютъра.\nСъщо така тази програма ви позволява да променяте аудио параметрите на музиката, така че да можете да повишавате и намалявате силата на звука, като бързо превключвате от една песен в друга.\nЗа съжаление няма възможност да експортирате сместа и да я запишете като MP3 файл, така че ще трябва да използвате софтуера за запис на звук, за да го направите.\n5) MixPad е един от най-добрите свободен софтуер за аудио миксер на Windows PC, който ви позволява да създавате, ремиксирате, сливате и записвате няколко песни заедно, за да произвеждате непрекъсната музика.\nМожете лесно да заредите всички песни, които искате, и след това да ги възпроизвеждате един след друг.\nДокато песните се възпроизвеждат, можете да редактирате различни аудио параметри и след това да промените нивото на звука на песните поотделно, да изключите звука на определена песен, да създадете песен и да приложите аудио ефекти, като например хор, кръстосано избухване, усилване, реверберация и така нататък.\nВ крайна сметка е възможно да се запише и последната смес като MP3 файлове и да се експортират смесените песни в аудио файл.\nТази програма е безплатна само за нетърговска употреба.\n6) Mix Player е музикален плеър, който поддържа и възпроизвеждане на няколко песни заедно.\nИма две различни палуби, за да заредите две музика и да промените силата на звука и другите параметри, за да ги смесите отново, благодарение на еквалайзера за управление на звуците на дадена песен.\n7) X-Mixxx е друг безплатен софтуер за смесване на аудио за Windows PC, портативен, който не изисква инсталация, който работи като музикален плейър.\nМожете да отваряте две песни заедно и да ги смесвате по начина, по който предпочитате, като използвате различните копчета на конзолата, като ги възпроизвеждате едновременно.\n8) Audio Mixer Lite е най-простият софтуер за смесване на аудио за Windows, портативен, който ви позволява да слушате до 8 различни песни и да ги смесвате.\nСлед това можете да възпроизвеждате всички песни заедно и да редактирате различни параметри, за да създадете уникална песен.\nДокато смесвате песни, можете да имате различни нива на звука за всяка песен.\nНяма възможност да запишете крайните песни, така че, както е посочено в точка 4, ще трябва да използвате външна програма, ако искате да запишете смесената музика.


Най-червената линия: Шанс или спънка ще е за Великобритания митнически съюз след Брекзит - Европа - Дневник\n18:00, 01 апр 19 , 5093\nЗаедно с прекратяването на свободното движение на хора това бе най-червената от червените линии на Тереза Мей - Великобритания след Брекзит трябва да може да сключва свои собствени търговски сделки, пише "Гардиън".\nБританският парламент обаче ще гласува малко по-късно днес различни алтернативи за излизането на страната от ЕС и митническият съюз може да се окаже едно от предпочитаните решения за депутатите, които вече три пъти отхвърлиха сделката на премиера Тереза Мей, пише "Ройтерс".\nМитническият съюз означава, че страните от ЕС прилагат еднакви мита за внасяните стоки от останалата част на света. Търговските сделки се договарят от Брюксел от името на държавите членки, макар правителствата да договарят мандата и да одобряват крайната сделка. ЕС има споразумения за свободна търговия, включващи 69 държави, сред които Канада и Южна Корея.\nЕС е митнически съюз, но освен това е част от три други митнически съюза с Андора, Сан Марино и Турция.\nВ случая с Турция споразумението не включва селскостопанските стоки или продуктите от въглища и стомана. Другите стоки могат да циркулират, без да се плащат мита, и цялата зона прилага еднакви вносни мита за продукти от трети държави – например 10-процентното мито за вносни коли.\nЗа разлика от сделката за свободна търговия митническият съюз премахва нуждата от сложни правила, за да се определи дали дадена стока наистина е от определен партньор, като машините с многобройни вносни компоненти. Подобни "правила за произхода" могат да се окажат скъпи и времеемки за износителите.\nЧленството в митническия съюз ограничава, но не премахва възможността отделните участници да сключват собствени споразумения за свободна търговия с други държави.\nТурция, по-малкият партньор в митническия съюз с ЕС, обаче е изправена пред предизвикателство. Скорошното споразумение за свободна търговия на ЕС с Япония отваря Турция за вносни японски коли, без да дава реципрочен достъп за турски продукти на японския пазар.\nПо-малкият партньор в митническия съюз, какъвто може да бъде Великобритания, може да се окаже в позиция да трябва да догонва, но с ограничена възможност за договорки, предвид че собственият му пазар е вече отворен. Турция обаче е свободна в областите, които не се включват в митническия съюз.\nСпоред характера на евентуален британско-европейски митнически съюз Обединеното кралство ще може да преговаря с други страни за търговски достъп, покриващ големия му пазар за финансови услуги, инвестициите, обществените поръчки, потока на данни и евентуални селскостопански квоти.\nЗабавянията на границата между Турция и ЕС, които мигат да продължат над 24 часа, показват, че митническият съюз сам по себе си не гарантира безпрепятствена търговия. Турските камиони, натоварени със стоки за ЕС, все още трябва да показват документи, включително фактури и разрешителни за транспорт, за всяка държава членка, през която планират да преминат.\nПроверките съществуват, въпреки че Турция приведе законодателството си в съответствие с определени правила на европейския вътрешен пазар, например за стандартите на продуктите, правото на интелектуална собственост и контрола върху конкуренцията. Стоките освен това могат да бъдат подложени на проверки на границата, за да се потвърди, че са спазени европейските регулации.\n"Твърда" ирландска граница\nЕвентуален митнически съюз ще облекчи преминаването на стоки на границата между Ирландия и Северна Ирландия, но сам по себе си е малко вероятно да предотврати появата на "твърда" граница.\nТой трябва да стигне по-далеч от съюза между ЕС и Турция и да покрива селскостопанските продукти, особено млечните продукти и говеждото месо. Така на практика Великобритания ще се окаже задължена да се придържа към мерките на ЕС за превенция срещу болести, вредители и замърсители сред растенията и животните.\nЕС и Нова Зеландия вече имат такова споразумение за санитарните мерки, без да имат сключена сделка за свободна търговия, което позволява на Нова Зеландия да изнася за ЕС над 200 хил. тона агнешко месо.\nМитнически съюз заедно с изисквания за спазване на правилата на европейския единен пазар за продуктите, който подлежи на контрол от Съда на ЕС - подобен подсилен митнически съюз не толкова ще замени, а по-скоро ще наподобява предпазния механизъм, договорен между Лондон и Брюксел, но отхвърлен от британските депутати, в рамките на който Великобритания ще влезе в "единна митническа територия" с ЕС и Северна Ирландия ще бъде подложена на допълнителни правила за европейския митнически съюз.\n15:40, 26 окт 21 / Европа 19\n16:15, 26 окт 21 / Развлечение 0\n15:28, 26 окт 21 / Свят 74\n15:26, 26 окт 21 / Анализи 78\nРейтинг: 3653 18:04, 01 апр 19 Неутрално\nНикакъв митнически съюз с британците! Да се омитат. Отдавна не са империя, но не могат да го осъзнаят.\nРейтинг: 3854 18:11, 01 апр 19 Неутрално\nОстровните "гении" под една или друга форма ще си платят за колосалната дивотия Брекзит!\nРейтинг: 5426 18:54, 01 апр 19 Весело\nБритания толкова се "оплете" в червени линии, че всички те заедно може да я оставят в ЕС или да форсират излизането без никаква сделка :)\nРейтинг: 7307 19:03, 01 апр 19 Неутрално\nВсичко, което ще им се случи , си го заслужиха напълно.\nРейтинг: 2216 19:10, 01 апр 19 Неутрално\nНе вярваме ,че Великобритания ще постигне освободена граница в случай ,че тя иска да контролира граничния контрол ,тоест аз да ходя за виза ,а те не , е ,комунизма свърши .....\nРейтинг: 2210 19:12, 01 апр 19 Неутрално\nПродулжават да водят напоителни дебати какво точно ще направят на Европа, като им се удаде сгода.\nКакто ние в казармата едно време обсъждахме с подробности какво точно ще правим с Роси Кирилова като дойде в Димитровската стая.\nРейтинг: 4890 20:30, 01 апр 19 Неутрално\nРейтинг: 8 20:32, 01 апр 19 Неутрално\nРейтинг: 3854 21:07, 01 апр 19 Неутрално\nТ.н. "горди албионци" станаха за посмешище по света със своето неадекватно поведение !\nРейтинг: 3854 21:08, 01 апр 19 Весело\nПоздравления за страхотното сравнение!\nСами си го докараха това "клатене"!Остава да се разбере как точно ще бъдат "изклатени"!\nРейтинг: 269 21:24, 01 апр 19 Неутрално\nМитнически съюз не трябва ли да бъде договорен с ЕС? А те ясно казаха, че преговорите приключиха, а и няма много време....\nРейтинг: 68 21:51, 01 апр 19 Весело\nТия са басимО и шизофрениците. Не сакаха емигранти, ми сами да си берат ягодите... Сега щели да участват у митнически съюз. 'Ми емигрантите, бе алоооо?\nРейтинг: 5213 22:33, 01 апр 19 Неутрално\nРейтинг: 8 22:47, 01 апр 19 Неутрално\nРейтинг: 5426 23:04, 01 апр 19 Неутрално\nЕдин от депутатите цитира, че са гласували 1167 пъти "Против" предложението на Мей/ЕС :)\nНо не каза кое предложение е събрало най-много пъти "За" и да е било приемливо за всички :)\nРейтинг: 1560 23:06, 01 апр 19 Любопитно\nИ това как помага на страните-членки на ЕС? Или просто искаме на Вуте да му е зле?\nРейтинг: 1560 23:31, 01 апр 19 Любопитно\nСега щели да участват у митнически съюз. 'Ми емигрантите, бе алоооо?\n—цитат от коментар 13 на Пешо\nМитническият съюз няма връзка с имиграционната политика. Турците все още имат нужда от виза дори само за да посетят страните от Шенгенската зона, както и България (с някои изключения), макар че Турция има договор за митнически съюз с ЕС вече повече от 20 години. За свободно предвижване на хора (включително правото да се работи в страна от ЕС без работна виза) дори не може да става въпрос. Наистина се обсъжда възможност за безвизови кратки пътувания до страни от Шенгенската зона, но това не е свързано с членството в митническия съюз.\nПо същия начин, Турция има право да въведе ограничения за европейците при пътуване до Турция. Тя го прави в по-малка степен за кратки посещения (понеже това е в интерес на турската туристическа индустрия), но гражданин на ЕС не може да отиде да работи или да се учи в Турция без работна или студентска виза.\nРейтинг: 1560 23:41, 01 апр 19 Неутрално\nТрябва, разбира се. Но ЕС по принцип няма да е против такъв митнически съюз с ОК, който може да избегне митнически проверки с Ирландия. Преди 12 април ще се договорим да отложим Брекзит за още една година, през която всички формалности ще се уточнят.\nМитническият съюз по-скоро не отговаря на очакванията на привържениците на твърд Брекзит във Великобритания. Първо, ако влязат в митнически съюз, те до голяма степен губят възможността да сключват свои търговски споразумения с трети страни. Каквото договори ЕС, това трябва и те да спазват - при това без да имат възможност да участват в подобни преговори (за разлика от страните-членки на ЕС). Вижте примера от статията за Турция, която трябва да спазва споразумението за свободна търговия между ЕС и Япония. Второ, отлагането на Брекзит означава, че британците още веднъж ще трябва да гласуват за европейски парламент през май (въпреки че минаха 3 години откакто гласуваха да излязат от ЕС). Ще трябва и по-дълго да си плащат вноските за членство в ЕС.\nРейтинг: 1560 23:54, 01 апр 19 Неутрално\nВъвеждане на визи за кратки пътувания за граждани на ЕС няма как да стане, ако няма проверки по границата между Република Ирландия и Северна Ирландия. Ако толкова искате, може да летите първо до Ирландия - и от там нататък вече няма гранични проверки чак до Лондон. На тях по-скоро не им се иска да пускат емигранти - с право на работа (без необходимост от работна виза), медицинско обслужване, субсидирано жилище, други помощи при нужда.\nРейтинг: 1560 23:56, 01 апр 19 Любопитно\nИнтересно, че освен варианта "Митнически съюз" парламентът в Лондон днес ще гласува и друг вариант - "Общ пазар 2.0" (който по-рано го наричаха "Норвежки плюс"). Според този вариант, Великобритания трябва да влезе в Европейската икономическа зона (където са Исландия, Лихтенщайн и Норвегия) и Европейската асоциация за свободна търговия (където освен тези 3 страни членува и Швейцария). Този вариант най-вероятно ще запази свободното движение на хора (понеже единственото изключение за това се прави в случая на Лихтенщайн- който е държава колкото половин стадион и би му било трудно да осигури свобода за всички желаещи граждани на ЕС да живеят и работят там.\nРейтинг: 269 02:25, 02 апр 19 Неутрално\nЯсно, че твърдите привържаници на брекзит са против, но не се вижда друг вариант. За отмяна на брекзита или нов референдум никой не иска да чуе, а и едва ли ще реши проблема. Има голямо мнозинство противи злизане без сделка, а и не искат сделката. Едва ли ще оставят на 12 и да излязат поради липса на никакво решение. Единствено варианта за митнически съюз има потенциал да бъде приет.\nРейтинг: 1560 03:21, 02 апр 19 Неутрално\nДо коментар [#19] от "plamen_b":Ясно, че твърдите привържаници на брекзит са против, но не се вижда друг вариант. ... Единствено варианта за митнически съюз има потенциал да бъде приет.\n—цитат от коментар 24 на Dimitar Mogilarov\nВярно, че този вариант почти събра болшинство при гласуването този път: 276 гласа против и 273 за. Можеше дори да събере болшинство ако Шотландската национална партия (ШНП) и Либералните демократи не бяха се възпротивили на "Митническия съюз" (ШНП се въздържаха, Либералдемократите имаха 5 против, 1 за), за да подкрепят по-близки отношения с ЕС под формата на "Общ пазар 2.0", известен още като вариант "Норвежки плюс" (31 депутати от ШНП и 11 либералдемократи за, никой против). Същото стана и с депутата на Зелените (против Митнически съюз, за "Общ пазар 2.0"):\nРейтинг: 8 07:50, 02 апр 19 Неутрално\nПо добре излизане без сделка от колкото митническия ЕУ с УК . Наглите британци трябва да бъдат изритани без сделка или да останат в ЕЕА\nРейтинг: 1644 14:11, 02 апр 19 Неутрално\nНо ЕС по принцип няма да е против такъв митнически съюз с ОК, който може да избегне митнически проверки с Ирландия. Преди 12 април ще се договорим да отложим Брекзит за още една година, през която всички формалности ще се уточнят.\nКато няма да е против защо този вариант не е обсъден и приет на преговорите? Много им се иска на брекзитаджиите да удължават и отлагат до безкрай защото добре разбират какво безумие сътвориха. Само че има ли интерес ЕС ТЯХНАТА агония да стане НАША?\nРейтинг: 1644 14:17, 02 апр 19 Неутрално\nМного им се иска на брекзитаджиите да удължават и отлагат до безкрай защото добре разбират какво безумие сътвориха. Само че има ли интерес ЕС ТЯХНАТА агония да стане НАША?\n—цитат от коментар 27 на Fred: Бойко Борисов-Ледоразбивача пред БСП\nПреди 12 април ще се договорим да отложим Брекзит за още една година, през която всички формалности ще се уточнят.\nИ къде е гаранцията че след 1 година ще има споразумение и че този шантав парламент отново няма да се възпротиви? Това отново е форма на изнудване, поставят ЕС в положението на отстъпки за да се отърве най-после от тях.\nРешението е на 12 април довиждане, и ако искат после да си преговарят дори 10 години за митнически съюз. Какво искат британците и какъв им е интересът не ни интересува, има сделка ако не ви харесва чао.


СЕГА - Костов: Премиерът реабилитира методите на диктатора Живков\nКабинетът "Борисов" не успя да защити Бюджет 2011 по време на първото му четене в пленарната зала вчера. И отдясно, и отляво финансист №1 бе критикуван заради липсата на реформи и рисковете пред макроикономическата стабилност, които той е заложил в най-важния финансов план на държавата. Съпредседателят на "Синята коалиция" Иван Костов директно алармира за "упадък на парламентаризма" заради отсъствието на цялото правителство от дебата по бюджета.\n"Виждам парламента самичък и безпомощен да обсъжда бюджета на страната. Къде са министрите и защо не отговарят на критиките на депутатите? Това е упадък на парламентаризма", заяви Костов от трибуната. Единственият министър, благоволил да посети НС вчера, бе финансовият - Симеон Дянков. Той обаче присъстваше само телом и не пожела да отговори на нито една от критиките на опозицията.\n"Много е обидно, че някой се опитва да отнеме властта на парламента и да го принизи", каза още Костов. Според него за пръв път от 1989 г. насам България има министър-председател, който реабилитира методите на политическия диктатор Тодор Живков. "Не знам дали ГЕРБ съзнава какво прави, но няма да е 36 години на власт, защото България е демократична република", каза още лидерът на ДСБ.\nКато видяха, че няма кой да отговаря на критиките им по бюджета, депутатите от левицата взеха сами да играят ролята на министрите от ГЕРБ и да се репликират едни други. След като ексфинансовият министър Пламен Орешарски от трибуната разкритикува намеренията на ГЕРБ да емитира огромен външен дълг догодина, депутатът от БСП Петър Димитров "разкритикува" ексминистъра. "Г-н Орешарски, вие нямате моралното право да говорите така, защото изплатихте предсрочно 2 млрд. лв. дълг, а можехте да вземете 10 млрд. лв. нови дългове, с които щеше да се построи магистрала от София до Дамаск, при това с по 3 ленти на всяко платно", иронизира Димитров. Колегата му Петър Курумбашев пък оприличи държавните сметки на геврек, като за хората остава само дупката в средата.\n"Това е бюджет на ледената ера в социалната сфера, бюджет на задлъжняване, бюджет на лъжата", коментира бившият премиер Сергей Станишев.\nФинансовият министър Симеон Дянков присъстваше само телом, но не и духом в пленарната зала по време на дебата за бюджета вчера. Той не отговори на нито една от критиките на депутатите.\n11 Ноември 2010 21:28\nТия речи на Костов(ух, гнъс!) биха звучали на място, ако ги произнасяше от затвора!...\n12 Ноември 2010 01:39\nПрав е Костов, самия той имаше заемки от доста по стегнати диктатори, не някакъв нахилен шоп. Щях да дам като пример Хитлер ама от естетически съображения (Вж. снимката) а и като вътрешно партиен манталитет ми се струва че е по-добре някое по-низше бившо комунистическо величие.\n12 Ноември 2010 08:57\nТочна и ясна оценка.\n12 Ноември 2010 09:01\nАбе какъв Живков и за какви методи става въпрос?Истината е друга другарю Костов, че по времето на всички предишни правителства, включително и твоето начело с теб, България загуби по сметката на незаконно забогателите, гражданското БГА-Балкан, енергетиката АЕЦ-Козлодуй, унищожената промишленост и селско стопансто, разрушената пътна инфраструктура, горите и т.н..За какво да се съветват с такива като теб , след като знаят, а и ти също, че от вас нищо не става?Е ще останетке като едно срамно петно в българската история и нищо повече.По-добре и ти и подобните ти, да не се бяхте раждали.\n12 Ноември 2010 09:30\nнамеренията на ГЕРБ да емитира огромен външен дълг догодина\nТе това ще ускори края щото и сега родната икономика няма как да излезе поне на нула и след време по-малко индиянци ще трябва да плащят борчовете на все повечето началници, приземили и усвоили едни пари, имущества и изнели ги по офшорки и Флориди.\n12 Ноември 2010 10:12\nТо всички политици не са стока, ама от Ибан Костофф по-нагъл и крадлив не знам. Впрочем имаше един, но он умре (кръстника Луканов), не моем да отричем и, че Луканов беше класи над Костоф.\n12 Ноември 2010 10:26\n...защото България е демократична република\nА преди десет години не беше ли ??? Или Командирът сега се е сетил за това ?!\n12 Ноември 2010 10:51\nегати комунистическия котилник е тоя форум\n12 Ноември 2010 10:57\nЗнаех си аз, че под статия, в която се споменава името на Костов, няма начин да не се появи нещо за суперавиокомпанията "Балкан", носеща стотици милиони долари печалба на година, не на тримесечие, окрадена, съсипана и продадена от същия този Костов\nЩо не коментирате наглото и арогантно поведение на правителството, визирано от Костов?\n12 Ноември 2010 13:24\nКолегата му Петър Курумбашев пък оприличи държавните сметки на геврек, като за хората остава само дупката в средата\nДупка я, може и яма да я наречем, важното е, че е пълна с въздух под налягане..\n12 Ноември 2010 13:59\nЩо се отнася до "Балкан", то нейното съсипване започна в момента, в който бившият й комсомолско-партиен секретар бе назначен за генерален директор в годината, когато Костов далеч не бе станал фактор - 1990 г.\nКогато Костов подписа приватизационния договор "Балкан" имаше повече дългове, отколкото можеше да обслужва.\n12 Ноември 2010 15:06\nKDS Балкан беше искана от служителите на авиокомпанията, бяха направили РМД, от Лфтханза. Всички тези варианти бяха по-добри от това, което направгиха Костов и компания. Я, , внаво там са играли големи пари под масата.\n12 Ноември 2010 16:09\nПрав си Мркс, но не малко ключови служители, които изграждаха "Балкан" през 70-те и 80-те бяха изгонени още през 1990 - 1991 г.\n12 Ноември 2010 16:38\nБюджетът колко е важен си личи и по начина на представянето му и приемането. Станалото е неуважение към самия акт на приемане и плурализъм и ... простотия.\n12 Ноември 2010 17:55\nЗа това колко струваше БГА "Балкан" питайте Гад Зееви.\n13 Ноември 2010 03:23\nВаньо бледния е точен и ясен както винаги, а мене как ме е яд, къде ходих да нося цветя и бонбони на Боко в болницата и да го зова да бъде лидер. И че затулях толкоз време амбразурата на Боко, че бил десен и по-малкото зло, и възмездие и Доганя да се маха.


Авто(р)реклама – Иво Инджев / Ivo Indzhev\n30-03-2016 Текст: View Sofia/Зорница Митин Фотография: Личен архив 4\nИво Инджев е колоритен, разнороден и многолик човек. Зад гърба си има интересни и достойни образование, минало, награди и отличия. Поставил е на местата им много книги, думи, хора. Потопен завинаги ще си остане в политиката и журналистиката. Бил е кореспондент на БТА в Бейрут, след което и неин главен редактор, както и на вестниците „Експрес” и „Демокрация”. Бил е вицепрезидент на Асоциацията на европейските журналисти, коментатор в радио Свободна Европа, автор и водещ на обществено-политическото предаване „В десетката”. За 61-годишния си житейски път Иво Инджев е минавал през какво ли не, сблъсквал се е с кого ли не, бил е какво ли не… Ние днес обаче ще ви покажем едно друго лице на политически обвързания до края на живота си журналист. Едно лице, което също до края на живота си ще остане обвързано със своите деца. Ще ви покажем таткото, родителя Иво.От двата си брака Инджев има 5 деца, 4 от които… момичета. Първите 3 деца са от брака му с германката Регина – Ани, Ива и Волен. След това „идва ред” и на Елена и Нина от втората му съпруга, оперното мецосопрано Росица Павлова, вече и с –Инджева. И ние ще опитаме да разберем как един мъж на 20, на 30, на 60 години живее и разбира жените на 12, на 15, на 20 и 40 няколко годни.\nНа снимката горе – Иво с дъщерите си Елена и Нина\nИ. Променил съм се в много отношения през годините, но не и по отношение на възпитанието на децата (си). Толкова съм щастлив от резултата от първата реколта (което не е само моя заслуга, а и на майката на децата ми), че нямам причина да измислям нови методи и при втората.\nИ. Те са ми толкова голяма слабост, че би било странно да не съм проявявал моменти на слабост. Най-силните моменти във възпитанието винаги са свързани с личния пример, но понеже намирам резултата за възхитителен, направо ми е неудобно да продължа по темата…\nИ. С риск да разочаровам очакванията за оригинален отговор, ще отговоря с най-голяма баналност на света: любов. Най-напред е важно да я получи от семейството си. Ако зареждането на батериите е било успешно, през целия си живот Тя ще генерира любов, съпричастност, майчинство, топлина и прочее животоспасяващи човечеството импулси, благодарение на което нашият вид оцелява дори и в ледниковата епоха.\nV.S. Как успяваш да „угодиш” на всички жени покрай теб?\nИ. Никога не успявам. Но се старая и се надявам някой ден да постигна съвършенството.\nV.S. Мислиш ли, че си „ходещ наръчник” за възпитаване на дъщери? Какво би посъветвал днешните татковци да/не правят с момичетата си? А майките им?\nИ. Много е просто – да четат това интервю.\nV.S. Как разбираш, че дъщеря ти е пораснала?\nИ. Когато ме постави пред избор дали да си доведе гаджето с преспиване или да отиде при него със същата цел. Избирам първото. Оказа се, че това е най-успешният ми ход в живота, от гледна точка на съхранената взаимна любов, с моите пораснали момичета – научих го от техните зрели отзиви (родители, не правете това у дома, ако не сте готови за подобно изпитание!).\nV.S. Кое е нещото, заклеймено като „женска работа”, което ти обичаш да правиш?\nИ. Правя и мога всичко без раждането и кърменето. И ми доставя удоволствие да доставям удоволствие по този начин на любимата си жена. Ако перифразирам една спорна парадигма за любовта на мъжа, която минавала през стомаха му, то любовта на жената (по същата опростена логика и със същата спорна логика) минава през образа на съпруга, който мие чиниите. Бас ловя, че действа (не че обичам да мия чинии, но обичам жена си и обичам тя да ме обича).\nV.S. Успяваш ли да разбереш, когато някое от момичетата се опитва да „послъже”? Как се издават жените?\nИ. Аааа, не, няма да си издам последните средства за съпротива срещу момичешкия чар. И без това съм повален, победен и (почти) безпомощен, поне да ми остане самочувствието, че мъничко контролирам положението. Иначе жените са големи хитруши. Ние, косматите, сме по-примитивни и в това отношение. Жените не се издават лесно. За да ги „хванеш”, трябва да ги подозираш и дебнеш, а това е вече (почти) провал на връзката с една жена.\nV.S. А усещаш ли ги, когато много искат нещо – подмазват ли се, угаждат ли ти… Какво опитват да направят, за да „те купят”?\nИ. Много обичам да ме подкупват и да се правя, че не разбирам. Не само уважавам, но и поощрявам момичешкото кокетство. Това е момичешкият еквивалент на момчешкото перчене с мускули. Оръжие в живота.\nV.S. За толкова години съжителство с толкова момичета покрай теб, успя ли да разбереш какво искат жените?\nИ. Любов – в широкия смисъл на думата, който въображението може да разгърне.\nV.S. А в твоите очи „те” от какво си въобразяват, че имат крещяща нужда и си мислят, че задължително (трябва да) искат?\nИ. Е, пак ще съм банален и няма да кажа нищо ново, но сигурността е движеща сила в търсенето на пристанище от страна на всяка жена. Същевременно търсенето на баланса между сигурността и любовта е проклятието на т.н. слаб пол.\nV.S. Коя е най-голямата заблуда, в която жената изпада?\nИ. Зависи дали е умна… В това отношение няма разлика между половете. Ако си тъп по рождение не помагат нито гримовете, нито мускулите.\nV.S. Кое хубаво качество в себе си днешната българка не вижда и защо, според теб?\nИ. Малко ми е трудно да застана пред огледалото от името на българката, пък и тя има хиляди лица.\nV.S. Как правиш комплимент (под каквато и да била форма) на своите момичета – малки, големи и още по-големи?\nИ. Нямам никакъв проблем да им кажа истината – ти си най-сладката на света.\nРоси, Иво, дъщерите му Елена и Нина, Ани (от първата реколта) и двамата му внука\nV.S. Виждал ли си оазис в очите на сина си и „съюзявали” ли сте се понякога? А той как се чувства като брат на 4 сестри и дали те е ревнувал от тях?\nИ. Никога. Дано не съм му навредил.\nV.S. Ако трябва да определиш жената като предмет, цвете, птица, животно и състояние (агрегатно, душевно, ментално), кои ще са еквивалентите й и защо?\nИ. Най-ми харесва „като животно” (шегувам се, но не съвсем, защото ние всички обичаме животните, нали).\n46 мнения за “Авто(р)реклама”\nСтрахотна снимка! Да сте живи и здрави още много, много години! Поздрави от един демократ криещ се зад името на един покоен садист\nНай-прекрасното лично интервю на Иво!\nСимпатяги! 🙂 Да сте живи и здрави!!!\nV.S. Мислиш ли, че си „ходещ наръчник” за възпитаване на дъщери? Какво би посъветвал днешните татковци да/не правят с момичетата си? А майките им? И. Много е просто – да четат това интервю\nРадвам се, че има поне един човек, с чието мнение съм 100% съгласен ( и не само по тази тема). Дано има повече такива хора, но за съжаление, за да достигнеш до този начин на мислене, първо трябва да си го осъзнал и след това да го изстрадаш, а опитът ми показва, че готовите рецепти не се възприемат и второ – никой не вярва, че успехът се дължи на любовта (а тя е най-трудна за разбиране).\nПоздрави! Завиждам благородно! :)Пожелавам всичко най-хубаво на Вас и цялото Ви семейство!\nС най-добри и искрени пожелания за здраве и успех, на цялото многолюдно и сплотено семейство.\nНа живо сте още по-възхитителни!Забелязал съм го отдавна – любов и гордост от принадлежността към фамилията струи от лицето на всички ви!При вас радостта от споделената заедност не е мимолетен миг, а състояние!\nБъдете здрави и все така обичащи и обичани!\nВаши – сем. Тинкови\nЗдраве и щастие на цялото ви семейство!\nБъдете здрави! Всичко останало си го имате, както се вижда на тези прекрасни снимки. Май не знам друг българин да има пет деца, Вие сте щастлив човек, г-н Инджев. Пожелавам Ви поне двете Ви дъщери от “втората реколта” да останат и се реализират в такава България, за каквато Вие се борите. За тях ще е гордост, че дължат това на баща си. (То аз се гордея с Вас, та какво остава за тях…).\nТова се казва: Да ти се изсипе на главата Божията благодат! Ярък пример за това,което с пари не се купува. Бъдете все така благодловени!!!\nБъдете все така благословени!!!\nШапка ти свалям Иво, желая много здраве, радост, късмет на задружното ти семейство!\nАз съм по-възрастен, имам трима сина и двама внуци…поне засега.\nЗа пръв път Ви виждам в тази,бих казала,интимна среда,г-н Инджев,освен на\nпрекрасно изпълнение в зала “България”!\nБъдете живи и здрави,заобиколени от любимите си хора!\nРадвам се за Вас! Радвам се за вас!!!\nПоздравления, господин Инджев! Радвам се от сърце на това което сте, и това което сте създал!\nОтдавна съм разбрала, че на “големите” (истинските, мъжествените) мъже им се раждат предимно момичета. Нещо като природен закон.\nПознавам господин Инджев само от блога. Разбрал съм го като безкомпромисен.\nПри това голямо и хармонично семейство виждам, той е безкомпромисен и в любовта.\nКогато даваш любов, винаги получаваш повече. Под любов разбирам тази спойка между хората, която ги прави винаги щастливи и изпълнени с положителен заряд.\nБеше му зададен много интересен въпрос, на който не само, че отговори безупречно, но и ме възхити с простотата и естествеността на съждението!\nРадвайте се на прекрасната среда която сте създал, господин Инджев.\nВие я зареждате с позитивен пример, и тя Ви отговаря в резонанс.\nТака и ние се зареждаме с положителна енергия, а тя в момента е изключително необходима на българите!\nПожелавам Ви да сте жив и здрав, останалото Ви заобикаля.\nТи си най-щастливия човек на тази земя! Господ ти е дал всичко, от което има нужда човек и което не се купува с пари – прекрасно семейство, прекрасни дъщери, любовта и уважението на близките и приятелите ти! Едва ли може да има по-красива снимка от показаната на семейството ти – любящата съпруга, прекрасните ти дъщери и внуци! Пожелавам здраве, щастие и любов на всички ви!\nЕдин рицар не е достъчен, за да измие чиниите на всички тези великолепни дами… особено когато конят/ перото пръхти неудържимо.\nНеобходима ‘случайност’ е, че първите внуци са мъже!\nМного, много любов струи и измежду редовете, и от снимките! Да сте живи и здрави цялото семейство, да не ви достига хорската злоба и завист!\nСкомно мога да кажа, че поне в едно нещо приличам на Вас – и на мене на 50-годишна възраст ми се роди щерка ( първородния ми син беше на 12 )! За нито един момент не съм се колебал дали да я бъде или не, някак си бях абсолютно сигурен, че ще е момиче! И аз като Вас осъзнах, че няма възрастова граница в това един мъж да бъде любящ и щастлив баща!\nНай-важното,а в същото време е и най-простото нещо в живота – просто любов…\nКогато един мъж прави качествено нещата в живота си , като например журналистика за която трябва да се има Гражданско и професионално самочувствие и Куража да те конфронтират ежедневно със себе си реликти от комунистическата ера с чугунени израстъци наместо глави … то няма как да не прави и качествени наследници на българският род . Качество което не се накърнява от количеството : ))) На добър час със деца и внуци умножени по много поводи за красиви и светли емоции ви желая г-н Инджев ! …\nБлагословен сте Г-н Инджев, любов и деца, какво още трябва на човек? Всички бъдете здрави и щастливи!\nВсичко сте казали но само аз(?)съм вкусил от гювеча измайсторен от Роси. Беше с бамя, зеленчук който органически не понасях до него момент. Е, вече ми е от любимите ястия. Салатите на Иво са ноторно известни. Само дето самият той заради пустият дефицит на времето обядва за отрицателно време. Дечицата са сладурани напълно вписващи се в хармонията на семейството.\nИво е съзидател! Бъдете щастливи!!\nИ аз бях на 53 когато ми се роди четвъртото дете. Другите са две момичета и едно момче. Та, момчето дойде при мен преди да се роди четвъртото и ми казва: ‘ тате, ако е пак момиче, хайде да си събираме багажа и да се махаме от тук’\nМомиче беше и сега синът ме е нетделен от нея.\nХубаво е да има много деца. Това е най-доброто което ми се е случвало.\nДа сте живи и здрави Вие и семейството Ви, г-н Инджев !\nИво, щастлив и богат си с многобройното си любвеобилно семейство. Бъдете благословени!\nГоспод вие е дал много . Постигнали сте в живота също много неща.Пазете ги.Затова имате самочувствието да изказвате собствени позиции и да давате насока на поведение.Хората ви обичат и уважават.Какво повече.\nСледвайте своя път за да ви следва и обществото.\nИ все така непримирим.\nБъдете живи и здрави и все така усмихнати! Освен на тези красиви деца сте духовен баща и на цяло прогледнало поколение…\nОпитвам се да си представя какво изпитват русофилските тролове, когато гледат тези щастливи семейни снимки “а ла чорбаджи Марко (от романа “Под игото”) с многобройната си челяд под лозницата?\nНо така си е, онова, което човек САМ си направи, никой друг не може да му го причини 🙂\nОт това по-хубаво няма. Поздравления, Г-н Инджев. Бъдете живи, здрави и благословени.\nДори само снимките да бяха, те казват всичко! Прекрасни сте!!! Бъдете живи и здрави! Много успехи и късмет на всички ви!\nБъдете живи и здрави! Излъчвате любов и получавате в ответ още повече, умножено по броя на всички нас, които ви обичаме!\nНе съм изненадан,но съм силно впечатлен от отговорите на г-н Инджев.Те съдържат опита ,интелекта и житейската мъдрост,натрупана през годините.Ако може с една дума да се характеризира най- същественото,то е ЛЮБОВ,което е видно от снимките!От сърце желая здраве и щастливи бъднини на на тези мили хора!!\nГ-н Инджев бъдете живи и здраи !Децата са най голямото богатство , нека винаги да ви радват, а като дойдат и останалите внуци вие със съпругата ще сте милионери.Да доживеете и правнуци да ви радват.\nBog da e s vas g-n Injev!\nТака е, когато на човек всичко му идва отръки!\nКоментарите тук ми стоплиха душата.\nБлогът се изпълни със себе си.\nЖелая Ви щастие, г-н Инджев.\nВие сте го намерили, браво.\nНо доста хора харесваме другата гледна точка на Доналд Трамп:\n“На жените гледам като на част от кухненското и спалното шумене.”\nТе намаляват смелостта ни, бих добавил.\nИзвинете, моля, да добавя.\n” …част от неизбежното кухненско и спално шумене и оцапване.”\nГ-н Инджев, да са Ви живи и здрави децата и внуците, да дочакате и правнуци дори!\nИ да не пускате идиотските коментари под статиите Ви – няма смисъл да ни тормозите с безпочвени и обидни мнения на дребни и нещастни хора.\nВсички тези думи, които читателите на блога са споделили, са малък комплимнет за мен и онова, което се е получило като разговор между мен и Иво!…\nИзключително много се радвам на тази позитивна аудитория! 🙂 Нужна ни е усмихната и доброжелателна нация, а не мразители, оповаващи се само на миналото, каквото и да е то…\nКъм Зорница Митин\nЯяя, каква хитруша сте! Изчакахте да видите какви са коментарите… и чак тогава се включихте. Закачам се, разбира се 🙂 Благодаря за интервюто. Бъдете здрава!


Ако блокът е близо до газопровод, ще прокарваме газови инсталации, казва министърът на регионалното развитие и благоустройството пред в. „Труд”\nРазбира се. Защото няма смисъл да опаковаме една сграда в топлоизолация, ако тя е конструктивно неустойчива.\nГоспожо Павлова, кога ще се намерят пари за ремонтиране на старите участъци от „Тракия“, които са направо разбити?\nТози последен участък от „Струма“ - между Благоевград и Сандански, от своя страна е разделен на 3 подучастъка. За отсечката между Благоевград и Крупник и между Симитли и Сандански вече тече процедурата, има обжалване и ще трябва да изчакаме. Очевидно чак през лятото ще имаме избран изпълнител. За средната част, където е Кресненското дефиле, Национална компания „Стратегически инфраструктурни проекти“ в момента изработва детайлна екооценка. Имаме вариант за 15-километров тунел и още 8 други варианта, измежду които ще трябва да изберем максимално щадящия околната среда и съобразен с геологията, тъй като там има голям разлом, който трябва да се укрепи. Решението за екооценката трябва да е готово до октомври тази година. От него ще зависи избрания вариант. Тогава вече ще знаем - заради яснотата за средствата, какви пари ще успеем да спестим, за да финансираме и други пътни проекти по програма „Транспорт“.


Томас Хетхе: Из „Любовта на бащите“ - литература плюс култура |*| GrosniPelikani\nИз „Любовта на бащите“\nАника се нарича Аника на приятелката на Пипи Дългото Чорапче, и винаги, когато ми се налага да се сещам за това, отново се ядосвам, че не бях го предотвратил тогава. Ръцете на кормилото, погледът към шосето, с ъгълчето на очите наблюдавам, как с малкия пръст на лявата ръка тя отново и отново приглажда един и същ кичур зад ухото и праща смс един след друг. Пръстите се гърчат без прекъсване нагоре и надолу, черният лак върху нейните по детски къси нокти е нов, дълга до брадичката и черна от скоро е нейната всъщност руса коса. Колко горда беше тя на тринадесетия си рожден ден, че най-накрая вече не е принудена да пъпли на задната седалка – точно година и половина оттогава. Все е била по-малка от онази ларва от детската телевизия с раиран пуловер, подстрижка купичка и този зайчест глас, сега вече не е и никога повече няма да бъде, сега онази другата ще я следва, винаги и навсякъде, безмилостно като призрачно дете. За нищо на света не трябваше да допускам тя да получи това име.\nПрестанала е да щрака и се взира навън в далечината, която се разгръща около колата. Телефонът е евтин Samsung, на който блещука златна верижка с множество дрънкулки. Откакто се е качила в Хамбург, почти не сме говорили помежду си. Кафяви поля под шуплесто бяло небе. Няма сняг за Коледа тази година, пак няма, поне тук. Почти може вече да се помирише морето.\nКъде е къщата? В Кампен ли?\nНе, не в Кампен. Сузане е намерила нещо в Хьорнум.\nТъпо, казва тя.\nНикога още не е била на Силт. Но преди да успея да се ядосам на отговора ѝ, тя поставя детския си въпрос. Всеки път, когато преди я вземах от майка ѝ и всеки път при последната прегръдка на къщната врата, когато я връщах обратно, тя питаше едно и също. И като преди, сега също тя опитва да звучи при това възможно по между другото. Ще можете ли някога отново да се понасяте, ти и мама?\nИ както винаги аз не знам какво да отговоря. Колко много мразя майка ѝ? Че нощем все още лежа буден, толкова години след раздяла ни, и след някоя кавга по телефона, някое писмо от нейния адвокат, някое провалено споразумение, все още нагледно си представям, как чертите на лицето ѝ се сгърчват, най-напред от изненада, после от болка, и как моите удари я запращат в някаква стена, как тя пада, викове, сълзи, всички тези работи? Аника е свалила кецовете си и натиска стъпала в жабката. Носи спортни чорапки в цвят пинко на Nike, които не стигат даже до кокалчетата.\nАх, миличко, казах аз. И за да не трябва да я гледам в лицето, се правя, че тъкмо се концентрирам много старателно върху движението. Онова, което има значение е, че ние и двамата те обичаме.\nТя гледа навън към шосето и кима безмълвно, до гуша ѝ е познат този отговор, изважда си iPod-а от джоба на якето с качулка на черни и червени ивици и си нагнездва слушалките. Моят подарък за рождения ден от последната година. Твърде скъп, протестира майка ѝ, такива подаръци били скрити агресии срещу нея, и родителските ѝ права. Когато се налага ме няма за дъщеря ми, това е по-важно отколкото скъпи подаръци. Когато женският глас от Customer Services на Apple ме попита, дали желая гравиране, аз първо отказах, но после реших друго и продиктувах: На Аника от татко с любов. Страхувах се, че няма да приеме подаръка, понеже това изречение, фрезовано в розово елоксирания метал, би могло да предизвиква неудобство. Но то дори изглежда ѝ харесваше, това изречение, което звучи така, като че всичко е наред.\nНищо не е наред, мисля аз и качвам колата на горната платформа на автовлака. Вдигам ръчната спирачка, слагам на първа и изключвам мотора, без Аника да позволи да ѝ смутят слушането на музика. Как ли ще е? Сузане смяташе хрумването за великолепно, заедно да празнуваме Коледа, но, какво ще стане, ако на Аника не ѝ хареса? Ако не се разбираме? Ако иска да се върнем в къщи? Погледът ѝ се губи във фактически сивото небе, което е опънато високо над ниската земя. Понякога тя с този детски жест, с почти свити в юмруци пръсти, си отмахва косата от лицето.\nВсеки път е странно, че можеш да наблюдаваш плъзгащия се покрай теб пейзаж, без да трябва връщаш поглед напред, в правоъгълника на предното стъкло, в прозореца на автофилма. Пропътувам годишно над 40 000 километра, от книжарница на книжарница, и когато дресираното тяло въстана срещу необичайната ситуация, на мен наистина ми става малко лошо, докато аз седя зад волана, ръцете не на кормилото и кракът не на педала за газта, а колата въпреки това пътува, обаче с едно поклащане, което изобщо не подхожда на автомобил, а по-скоро на гондолите, с които ходиш да се возиш във Венеция по Canal Grande. Гъсто гъсто заставате в тесните ладии, мъже в палта от камилска вълна, чанти за документи в ръка, стари жени с кърпи за глава, които те здраво завързват срещу влажната зимна мъгла, уморени деца с втренчени погледи, всички заети да балансират кръгообразните движения на черната лодка. Затварям очи. Аника тихо жужи, с гърленото бръмчене на глухите, нейната музика. От скоро се случва да обичам някои от песните, които тя слуша, макар да не мога да запомня имената на групите и да намирам тинейдж-лицата на CD-обложките за глупави. И понякога сега тя разказва неща, които не само ме интересуват, защото тя е тази, която говори за това. Отново отварям очи. Почивни станции и конски обори, оградени поляни, боядисани в бяло врати на дворовете под мокрите покриви от тръстика. В посока на морето хоризонтът започва да мъждука и дрезгавината се издига като пушек. Влакът ускорява. Като че спиците на две огромни колела от двете страни на дигата в погледа ни се накланят гъсти редици от одялани дървета, между които се намира сиво-кафявото море, като че е било събрано там в плитки езера; за един кратък момент се виждат огледални водни повърхнини, после те се изплъзват в сивото и вече се надвесва следваща редица талпи.\nКакво е това? Пита Аника, прекалено силно.\nДървени буни, за подсилване на дигата.\nТя не ме разбира, изважда слушалките, а аз търся думи. Там садят разни работи, които удържат глината и отвеждат водата, обяснявам аз.\nАника кима. Изглежда гнусно.\nПовече не ми хрумва нищо, което мога да кажа. Водата е кафява, и малки кафяви птички стоят вътре, човките в мокрото. Мисля си, че всъщност съвсем не е толкова отдавна, когато я взех на ръце и я наблюдавах как заспива. Как усмивка се плъзга по мъничкото ѝ личице непредназначена и случайна като облак в небето. Удивено се повдигнаха веждите над затворените очи, и още си спомням: аз се чудя, дали тя не сънува. Челото ѝ се набръчква вероятно за най-пръв път, и на мен ми се ще да знам, защо. После тя се протегна в съня, като че е най-важното на света, каквото и да беше. Влакът намалява и сивото на небето в ляво от дигата изсветлява, водата почти охра. Прокашлям се от страх, че тя би могла да долови по гласа ми колко ми липсва, въпреки че нали е тук. Погледни, небето!\nПроследява погледа ми с очи. Да.\nВлакът стига до Морсум, недоразвити малки борове се превиват зад дигата. Църковната кула на Кайтум и бреговата линия на острова от страната на плитчината. Конете по ливадите носят наметки.\nТова Силт ли е?\nДа, това е Силт.\nЖилищните блокове на Вестерланд влизат в полезрението, далекопредавателната кула, нацепените ваканционни къщички в редица с изградени капандури, на прозорците бели дантелени пердета и навсякъде еднаква светеща коледна декорация. Плакати на Hermès, Lui Vuitton и Bulgari. Магазинът за напитки до гарата, заемната за велосипеди, Lidl и Edeka. Днес, в първия празничен ден за Коледа, всичко е затворено. Влакът спира, а аз паля мотора, докато тя отново нагнездва слушалките на iPod-а.\nКакво слушаш? Питам бързо, преди да натисне плей.\nпубликувано на сряда, август 25 @ 15:35:42 EEST изпратено от grosnipe\n| От немски | проза |\n Клиф – стръмен, отвесен бряг, резултат от механичното въздействе на прибоя.\n Halligen – малки неукрепени с диги острови в Севернофризийските плитчини на Балтийско море. По време на прилив те биват изцяло покривани, с изключение на изкуствените хълмове, на които са изградени къщи. Повечето Халиги са остатъци от погълната от наводнения суша.\n Blanker Hans – образ на бушуващото Балтийски море.\n Grote Mandränke – така са наречени двете опустошителни наводнения след бурите от 1362 и от 1634 по бреговете на Балтийско море.\n Местността Рунголт е била едно от седемте съборни места на някогашния остров Щранд, погълната от наводнението на 16 Януари 1362.\n Църковните дървета биват посаждани в близост до църквата още при изграждането ѝ.\n Die Wilde Jagd – народен мит за явления на нощното небе, в които са разпознавали ловна дружинка от свръхестествени същества. Наблюдавани са най-вече по време на дванадесетте коледни дни (между Коледа и Богоявление).\n· Томас Хетхе\n"Из „Любовта на бащите“" | | 1 коментар\nКоментари за Томас Хетхе, Из „Любовта на бащите“ (Оценка: 0)\nот grosnipe (info@grosnipelikani.net) на сряда, август 25 @ 15:50:03 EEST\nКоментари за Томас Хетхе, Из „Любовта на бащите“ ето този линк.\nИзработка на страницата: 0.22 Секунди


29. Пенсии – същност и видове | Лекции по Право\n29. Пенсии – същност и видове\nПенсиите са вид материални обезпечения. Те са периодични плащания, които заместват загубеното възнаграждение или доход от трудова дейност на осигуреното лице. Основните белези, които характеризират, пенсиите са изразяват в няколко насоки:\n1. пенсиите са парични плащания по дългосрочното обществено осигуряване. Поначало те се дължат за продължително време и по това се различават от ПО по краткосрочното обществено осигуряване.\n2. пенсията е периодично парично плащане. Тя се определя, дължи и плаща от осигурителния орган за календарния месец, в това се изразява нейния характер на периодично плащане /става въпрос за пения като родово понятие/.\n3. общата предпоставка за възникване на правото на пенсия е трайно/постоянно загубване на работоспособността на лицето, т.е. трайна неработоспособност на осигуреното лице. Трайната неработоспособност води до загуба на трудовите доходи, което е получавало осигуреното лице, преди нейното настъпване.\n4. пенсията е субективно материално право на осигуреното лице. Предпоставките са специфични и диференцирани за отделните видове пенсии.\nКръгът на субектите на правото на пенсия се свежда до кръга на лицата, на правото на определен вид пенсия. Това е кръгът на осигурените лица за съответните ОСР, реализирането на които води до трайна неработоспособност. Това са ОСР – старост, инвалидност и смърт. Следователно кръгът на субектите на правото на пенсия /съответния вид пенсия/ като правило е производен от кръга на осигурените лица за съответните ОСР, реализирането на които води до трайна неработоспособност или смърт на осигуреното лице.\n5. пенсиите са понастоящем и основен източник за издръжка на пенсионерите.\n6. правото на пенсия не се погасява по давност. След възникването то може да бъде упражнено от неговия носител в неограничено от закона време.\n7. Пенсиите не подлежат на облагане с данъци, пощенски и други такси.\nПенсиите се делят на две основни групи:\n1. Пенсии за трудова дейност:\nа) пенсии за осигурителен стаж и възраст;\nб) пенсии за осигурителен стаж;\nв) пенсии за инвалидност поради ОЗ, ТЗ, ПЗ;\nг) наследствени пенсии.\n2. Пенсии, несвързани с трудова дейност:\nа) пенсии за военна инвалидност;\nб) пенсии за гражданска инвалидност;\nв) социални пенсии за старост;\nг) социални пенсии за инвалидност;\nд) пенсии за особени заслуги към държавата и нацията;\nе) персонални пенсии.\nСпоред това дали основанието за правото на пенсия възниква за субекта на правото на пенсия и той го упражнява лично, докато е жив или това основание за осигуреното лице, което е починало и с това е лишило членовете на семейството си, които е издържало със своите средства, пенсиите се делят на лични и наследствени.\nЛични са пенсиите, за осигурителен стаж и възраст; за осигурителен стаж; за инвалидност поради ОЗ, ТЗ, ПЗ; за военна инвалидност; за гражданска инвалидност; за особена заслуга към държавата и нацията, социална пенсия за старост; социална пенсия за инвалидност и персоналните пенсии.\nНаследствени са пенсиите, които получават лицата, от починалия осигурен, който ги е издържал приживе. Всички лични пенсии, с изключение на социалните пенсии за старост и социалните пенсии за инвалидност, пенсии за особени заслуги към държавата и нацията и персоналните пенсии могат да се наследяват!\nТрудови са пенсиите, чиито размер се определя от внесения осигурителен доход /вноски/.\nПенсиите, несвързани с тези, чиито размер не се определят от осигурителния доход /т.е. това не е право, а правна възможност/.


Митове за зрението - Tialoto\n1 август 2019 07 52\nНе вярвайте сляпо на всичко, което четете и чувате\nОт хапване на моркови, до лимитирано гледане на телевизия – има толкова много съвети и митове обвързани със здравето на зрението, че понякога човек напълно може да се загуби в тях. Не вярвайте на всички. Човек трябва да полага специална грижа за зрението си, но не и да пробва всичко, което чуе/прочете.\nЕто 5 мита, които е време да бъдат развенчани:\n1.Мит: Четенето на приглушена светлина ще афектира зрението ви\nИстината: Очите се уморяват по-бързо, когато светлината не е достатъчна, но това не влошава зрението ви. Трябва просто да се погрижите светлината да пада директно върху четивото ви, а не през рамото ви. Когато светлината идва от гърба ви, се получава допълнителна сянка, която затруднява четенето.\n2.Мит: Яденето на моркови подобрява зрението\nИстината: Вярно е, че морковите са полезни за очите, защото съдържат високо количество витамин А. Но зеленолистните зеленчуци и пресните плодове са по-добър източник на витамини! И все пак всички тези храни не могат да оправят очни проблеми.\n3.Мит: Не носете очила и лещи през цялото време\nИстината: Ако офталмологът ви ви е предписал да носите очила за четене, носете ги. В противен случай ще ги напрегнете излишно и ще ги уморите без причина. Носенето на очила няма да отслаби зрението ви.\n4.Мит: Не се взирайте в екрана на компютъра цял ден\nИстината: Взирането в монитора ще напрегне и умори очите ви, но няма да ги нарани или увреди зрението ви. Гледайте да работите на подходящо осветление, да почивате по 10 мин на всеки 2-3 часа.\n5.Мит: Ако кръстосате очите си, ще останат така\nИстината: Това е абсолютно невярно. Очните мускули позволяват да движим очите си в различни посоки без това да ги спре на конкретна позиция завинаги.\nистина зрение митове


Какъв е нощният живот в Банско? | Lucky Bansko SPA & Relax\nКакъв е нощният живот в Банско?\nРазположеният в подножието на прекрасната Пирин планина град Банско привлича все повече туристи от България и цял свят. С течение на годините Банско се превърна в един от най-популярните зимни курорти не само в нашата страна, но и в региона и не само през деня, а и в нощният си живот.\nГрадът е особено известен сред туристите като дестинация за страхотни ски и сноуборд преживявания.\nВ най-високата си точка Банско ски-центърът достига 2560 м, а най-ниската е разположена на 1000 м. Трасетата за ски са общо около 75 км, като сред тях има такива за начинаещи, за напреднали и за опитни. Сезонът за подобни зимни удоволствия е гарантиран между декември и май, тъй като курортът разполага със 170 оръдия, създаващи изкуствен сняг.\nНа разположение на гостите на града са и въжена кабинкова линия, лифтове и ски-влекове. Разбира се, едно подобно място не би било толкова приятно за посетителите без разнообразието от хотели и възможности за нощен живот.\nВ Банско можете да се забавлявате в клубове, пъбове, барове и казина, които ще спомогнат за чудесното настроение след карането на ски и разходките през деня.\nАпре-ски барът „Happy End„ е подходящо място за нощен живот след слизането от пистата. Той е разположен в началото на кабинковия лифт и предлага ястия, създадени с местни екологични продукти, а също така и редица отлични вина.\nХапването и напитките ще задоволят и най-претенциозните вкусове, обещават от заведението. Освен бара, в комплекса има ресторант и дискотека. От „Happy End“ гарантират, че атмосферата е уникална, а страхотният купон е винаги налице.\nНа сцената в заведението вече са излизали популярни чуждестранни певци като Крис Норман, Пол Йънг, Бакара, диджеят Боб Синклер, Ева Мендес, Лавли Лора и др. „Lounge Bar“ e към комплекса, като разполага с голяма лятна тераса, разкриваща уникална гледка към Пирин планина.\nПиано барът „Sing Sing„ също предлага страхотна музика на живо и е добра опция за завършек на вълнуващия зимен ден. Заведението предлага богато разнообразие от питиета – коктейли, шампанско и т.н. От бара определят атмосферата като „пулсираща“ и канят посетителите сами да разберат защо „Sing Sing“ е винаги в центъра на купона и е любимо място за туристите, посетили Банско през зимния сезон.\nБар „Base Camp„ предлага шотове, коктейли и различни промоции, с които човек може да се отпусне през седмицата или направо да „изтрещи“ през уикенда. Караокето, аматьорските и инструментални импровизации, групите на живо и DJ-партитата спомагат за задоволяването на всякакви претенции относно музиката. От заведението не се определят като типичен нощен бар, а като по-различно и по-свежо място. От там намигват на бъдещите си посетители, че именно този бар е малката частица от Банско, която винаги е липсвала на гостите на града.\n„Bash Bar“ пък e представлявал малка механа и мексикански ресторант, преди да се превърне в настоящото заведение. Мястото е идеално за феновете на шотовете, които могат да се сервират на ски-поднос и сноуборд-поднос. Напитките са на достъпни цени, а музиката – и отпускаща, и танцувална. Често ще чуете фънк, реге, дръм енд бейс, рокендрол…\nЕдно подходящо място за любителите на нощния живот е „Roxy„. Намира се много близо до началото на кабинковия лифт, като предлага ястия за всевъзможни вкусове и капризи. Изкушенията в менюто са създадени от HRC Culinary Academy, а заведението също така предлага над 50 различни вида коктейли. Диджей, караоке и музика на живо се грижат за доброто настроение на клиентите, като песните обикновено са поп, рок и евъргрийн.\nОт заведението канят гостите си да се потопят в незабравима и приятна атмосфера. За тези в Банско, които не могат да дойдат, пък има безплатна доставка на напитки и храна.\nПъбът „KSP“ е на стотина метра от долната лифтова станция. Освен от български, е посещаван и от много английски и ирландски туристи. Разполагащото с близо 100 места заведение приема посетители целогодишно и предлага караоке и жива музика. От „KSP“ могат да се похвалят, че са единственият пъб в Банско, в който е възможно да се намери наливна бира „Гинес“.\nВ „Queen’s Pub“ пък залагат на богати менюта, като твърдят, че храната е толкова вкусна, че клиентът ще „излети право в небесата“. Обещава се добро настроение до зори, за което освен хапването, ще спомогнат и различни забавления, игри и танци.\nЗа „Amigo Pub“ се казва, че хората го избират, когато желаят да се отпуснат и да станат част от щур купон. Заведението е направено в традиционен и същевременно модерен стил, а атмосферата предразполага за приятно разпускане. Разнообразието на ястия и питиета е много голямо, като от пъба казват за хапването, че е изключително вкусно, а алкохолът – висококачествен.\nЗа доброто настроение помага и бендът в пъба, който изпълнява хитове от различни музикални времена. Също така се организират игри и забавления, които правят вечерите още по-щури. В „Amigo Pub“ казват, че при тях няма скука, като всеки се забавлява и танцува цяла нощ.\nСлед като отвори през 2015 г., „Flash Club“ може да се похвали с две спечелени световни награди. Той бе избран за най-добър клуб в света от престижни международни асоциации и е идеална опция за нощен живот.\nОт „Flash“ гарантират, че преживяването ще бъде уникално, като коктейлите са вкусни, танцорките – красиви, а персоналът е винаги приятелски настроен. Нощното заведение организира хаус, денс и R&B партита, в които участват известни световни диджеи. Дизайнът, осветлението и саундът са на високо ниво, като посетителите могат да насладят на луксозна парти обстановка. От клуба съветват всеки да отиде със забавни приятели и заредена батерия, защото купонът ще е до сутринта.\n„Oxygen Club“ също предлага страхотно купонясване до зори, като често в него могат да бъдат забелязани известни личности от българския шоу бизнес. От там заявяват, че при тях е сърцето на местния нощен живот и освен популярните лица, винаги могат да бъдат засечени много усмихнати агенти и красиви дами. Компромиси с интериора, осветлението и звука не се правят, а разнообразието на алкохол е богато. Организират се партита с популярни изпълнители като Ъпсурт, 100 кила, Спенс, Криско и други.\nЗаведението предлага и staff партита, които имат безплатен вход и предлагат на достъпни цени премиум алкохол. Няма как човек да е посетил Банско и да не е куфял до сутринта в „Oxygen“, хвалят се от заведението.\nКлубът „Jack’s House“ предлага отлична модерна обстановка, като е подходящ за всеки, който желае да разпусне. От клуба казват, че са известни със страхотната атмосфера, отличния интериор и безупречния вкус към музиката.\nВ заведението звучат все любими хитове, като често са канени най-популярните български поп, R&B и хип-хоп изпълнители. Много танци, качествен алкохол и специално шоу помагат още повече за положителните емоции. Клиентите са посрещани с усмивка още на входа, преди да влязат и да станат част от едни от най-добрите партита. „Jack’s House“ е гореща точка, където обстановката се нажежава до червено, казват от там.\n„Martini“ също може да се похвали с луксозна обстановка, купони с известни изпълнители и добри цени. От клуба привличат със страхотния интериор и уникалната атмосфера, като гарантират хитова парти музика до сутринта.\nСпоред хората от „Martini“, заведението е любимо на посетителите на Банско, когато става въпрос за нощни забавления. Клубът е чудесна опция за частни партита, концерти и други забавления. Ежеседмично се предлагат на промоция и различни марки чуждестранен алкохол.\n„The Club“ пък е едно от най-известните подобни места в Банско. Идеален е за тези, които искат да купонясват до зори с модерна музика в приятна компания. От заведението се хвалят, че то е определяно като „най-купонджийското“, като се носят градски легенди за дългите нощи в него. И тези легенди продължават да се увеличават, намигват от „The Club„.\n„Platinum“ предлага стилна атмосфера и незабравимо преживяване. От там също така могат да се похвалят, че казина от тази верига се срещат и в много други български курорти. Качество, почтеност, дискретност и традиции – така се определят от „Platinum“.\nТо е единственото казино в Банско, което предлага възможност за „Жива игра“. При нея участниците са обслужвани от крупие, като така разнообразието и емоциите от игрите могат да задоволят и много претенциозни хора. Клиентът ще намери желана игра, независимо дали предпочита класики като Black Jack или си пада по високия риск на Американска рулетка.\nРазнообразието от максимуми и минимуми е голямо, като така предлаганите услуги в казиното са достъпни за всеки. За приятното преживяване допринася и професионалното отношение на специално обучения за целта екип. В казино „Platinum“ има толкова много възможности за забавление, гарантират от игралната зала.\n„Royal Bet“ казино също има голямо разнообразие от игри. Залата е денонощна, така че любителите на хазарта и нощния живот могат да се забавляват там по което и да е време.\nВсичко изброено в горните редове е само част от възможностите за нощен живот, които Банско предлага. Както сами можете да се убедите, има голямо разнообразие от варианти за приятно прекарване на нощта. Така че ако не обичате да си лягате рано, няма да направите грешка, ако решите да прекарате почивката си именно в този курорт.\nОчакват ви незабравими емоции в страхотните клубове, барове, пъбове и казина, предлагащи всевъзможни забавления. Каране на ски и разходки в прекрасната планина през деня, съчетани с пълно разпускане и купони до зори през нощта – звучи супер, нали? Ако и вие сте на същото мнение, то със сигурност ще се влюбите в Банско!


Устройството ви вече може да прилича на Xperia Z Ultra | Android България\nНачало » Устройството ви вече може да прилича на Xperia Z Ultra\n14 Юли, 2013 - 12:30 — Luba6ky\nДокато и ние чакаме, от XDA не почиват и вече работят по различни портове. Ако имате устройство с Android 4.2.2 и сте го Root-нали, вероятно ще искате да прочетете следващите няколко реда.\nБлагодарение на XDA Recognized Themer ThilinaC вече може да се порадваме на стилния интерфейс на Xperia Z Ultra и на нашата Xperia, а защо не и на телефон, който не е от серията Xperia. С новата модификация разработена от ThilinaC можете да направите така, че дори и друг модел телефон да заприлича на новата Ultra. Модификацията поддържа различни резолюции, което я прави приложима на много телефони и дори таблети. Ако пък има нещо, което не ви се харесва в този лаунчър, ThilinaC е направил няколко различни варианта, между които може да избирате. Ето какво точно имаме в тази модификация:\n7×5 за xhdpi\n5×4 / 4×4 за hdpi\n4×4 за mdpi\nНовите Xperia Z Ultra widget-и\nПоддържа до 7 начални екрана\nЗа инсталацията ще ви трябва устройство с Android 4.2.2, Root и CWM / TWRP. Трябва да инсталирате двата .zip файла ( на лаунчъра и widget-ите ), като между двете инсталации трябва да направите рестарт.\nНяма да е лошо да изкажете благодарност към ThilinaC, ако решите да го ползвате, а и без това ...\nЕ вече мода е базиран на\nTopper (непотвърден) - 14 Юли 2013 - 13:57\nЕ вече мода е базиран на Honami i1 :)\nИ има версия (1.0 мисля) за ICS !\nХора кажете как да вляза в\nанонимен (непотвърден) - 12 Апр. 2014 - 17:38\nХора кажете как да вляза в рековъри меню на Sony xperia j